
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1412 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της υπ’ αριθμ. 258676/ 
29.9.2003 κοινής υπουργικής απόφασης «Τεχνι¬ 
κός κανονισμός ελέγχου και πιστοποίησης των 
υλικών αγενούς πολλαπλασιασμού της αμπέλου 
(ΦΕΚ Β/1517) σε εκτέλεση του Καν. (ΕΚ) υπ’ αριθμ. 
1829/2003 του Ευρωπαϊκού Κοινοβουλίου και του 
Συμβουλίου (άρθρο 42) και σε συμμόρφωση με τις 
Οδηγίες 2003/61/ΕΚ του Συμβουλίου και 2005/43/ 


ΕΚ της Επιτροπής. 1 

Έκτακτη οικονομική ενίσχυση σε ανέργους της επι¬ 
χείρησης ΦΥΡΟΓΕΝΗΣ. 2 

Αύξηση καθ’ υπέρβαση ημερών εκτός έδρας υπαλ¬ 
λήλων υπηρετούντων στη Ν.Α. Ευρυτανίας, για το 
έτος 2006. 3 


ΑΠΟΦΑΣΕΙ Σ 

Αριθμ. 282465 (1) 


Τροποποίηση και συμπλήρωση της υπ’ αριθμ. 258676/ 
29.9.2003 κοινής υπουργικής απόφασης «Τεχνικός κα¬ 
νονισμός ελέγχου και πιστοποίησης των υλικών αγε¬ 
νούς πολλαπλασιασμού της αμπέλου (ΦΕΚ Β/1517) σε 
εκτέλεση του Καν. (ΕΚ) υπ’ αριθμ. 1829/2003 του Ευ¬ 
ρωπαϊκού Κοινοβουλίου και του Συμβουλίου (άρθρο 
42) και σε συμμόρφωση με τις Οδηγίες 2003/61/ΕΚ 
του Συμβουλίου και 2005/43/ΕΚ της Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

α) Του άρθρου 7 του ν. 1564/1985 «Οργάνωση παρα¬ 
γωγής και εμπορίας του πολλαπλασιαστικού υλικού 
φυτικών ειδών» (ΦΕΚ Α' 164), όπως τροποποιήθηκε 
και συμπληρώθηκε με το άρθρο 2 του ν. 2040/1992 
«Ρύθμιση θεμάτων αρμοδιότητας Υπουργείου Γεωρ¬ 
γίας και νομικών προσώπων εποπτείας και άλλες 
διατάξεις», (ΦΕΚ Α'70) και το άρθρο 3 του ν. 2325/1995 
«Τροποποίηση διατάξεων του ν. 1564/1985 και άλλες 
διατάξεις» (ΦΕΚ ΑΊ53), και με το άρθρο 5 του ν. 
2732/1999 «Διεπαγγελματικές Οργανώσεις και ρύθ- 

μίση θεμάτων αρμοδιότητας Υπουργείου Γεωργίας» 
(ΦΕΚ Α' 154). 

β) Του άρθρου 1 παρ. 1,2 και 3 του ν. 1338/1983 «Εφαρμογή 
του Κοινοτικού Δικαίου» (ΦΕΚ Α' 34) όπως τροποποιήθηκε 
από το άρθρο 6 του ν. 1440/1984 «Συμμετοχή της Ελλάδας 
στο κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της 
Ευρωπαϊκής Κοινότητας Άνθρακος και Χάλυβος και του 
Οργανισμού Εφοδιασμού «ΕΥΡΑΤΟΜ» (ΦΕΚ Α'70) και του 
άρθρου 65 του ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α' 101). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα όπως αυτή κω- 
δικοποιήθηκε και τέθηκε σε ισχύ με το άρθρο πρώτο 
του π. δ/τος 63/2005 (Α' 98). 

2. Την υπ’ αριθμ. Υ132/11.10.2004 απόφαση του Πρωθυ¬ 
πουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(ΦΕΚ Β' 1533). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός - Πεδίο εφαρμογής 

Δια της παρούσας απόφασης τροποποιείται και 
συμπληρώνεται η υπ’ αριθμ. 258676/29.9.2003 κοινή 
υπουργική απόφαση «Τεχνικός κανονισμός ελέγχου και 
πιστοποίησης των υλικών αγενούς πολλαπλασιασμού 
της αμπέλου» (ΦΕΚ Β/1517) με την οποία καθορίζονται 
οι όροι και οι προϋποθέσεις για τον έλεγχο και την 
πιστοποίηση καθώς και για την εμπορία των υλικών 
αγενούς πολλαπλασιασμού της αμπέλου, στο εξής κα¬ 
λούμενα «υλικά πολλαπλασιασμού», τα οποία τίθενται 
σε εμπορία στη Χώρα και μέσω αυτής σε άλλα Κράτη 
Μέλη της Κοινότητας, σε συμμόρφωση προς την οδη¬ 
γία 68/193/ΕΟΚ του Συμβουλίου της 9ης Απριλίου 1968 
«Περί εμπορίας υλικών αγενούς πολλαπλασιασμού της 
αμπέλου» (ΕΕ ειδ. εκδ. 03/003, σελ. 39) όπως αυτή τρο¬ 
ποποιήθηκε μεταγενέστερα από: 

α) τις οδηγίες: 

1. 2003/61/ΕΚ του Συμβουλίου (ΕΕ Ι_ 165, 3.7.2003, σελ. 
23) 

2. 2005/43/ΕΚ της Επιτροπής (ΕΕ ί 164 της 24.6.2005, 
σ. 37) 

β) την πράξη προσχώρησης των νέων κρατών με¬ 
λών: 

ΕΕ Ε 236, 23.9.2003, σελ. 793 

γ) τον κανονισμό: 

1829/2003/ΕΚ, (ΕΕ Ε 268,18.10.2003, σελ. 1), άρθρο 42. 

Αρθρο 2 

[άρθρο 5βα παρ. 3 της οδηγίας 68/193/ΕΟΚ του Συμ¬ 
βουλίου όπως αντικαταστάθηκε με το άρθρο 42 του Καν 
(ΕΚ) 1829/2003 του Ευρωπαϊκού Κοινοβουλίου και του 
Συμβουλίου «σχετικά με τα γενετικώς τροποποιημένα 
τρόφιμα και ζωοτροφές»] 

Η παράγραφος 3 του άρθρου 7 (Επίσημη αποδοχή 
γενετικά τροποποιημένων ποικιλιών αμπέλου) της υπ’ 
αριθμ. 258676/29.9.2003 κοινής υπουργικής απόφασης 
«Τεχνικός κανονισμός ελέγχου και πιστοποίησης των 
υλικών αγενούς πολλαπλασιασμού της αμπέλου» (Β/1517) 
αντικαθίσταται ως ακολούθως: 

«3. α) Όταν ένα προϊόν που προέρχεται από πολλα¬ 
πλασιαστικό υλικό της αμπέλου προορίζεται να χρησι¬ 
μοποιηθεί ως τρόφιμο ή εντός τροφίμου που εμπίπτει 
στο πεδίο εφαρμογής του άρθρου 3 ή ως ζωοτροφή 
ή εντός ζωοτροφής όπως ορίζεται στο άρθρο 15 του 
κανονισμού (ΕΚ) αριθ. 1829/2003 του Ευρωπαϊκού Κοι¬ 
νοβουλίου και του Συμβουλίου, της 22ας Σεπτεμβρίου 
2003, σχετικά με τα γενετικώς τροποποιημένα τρόφιμα 
και τις γενετικώς τροποποιημένες ζωοτροφές (ΕΕ Ε 
268 της 18.10.2003, σ. 1), η σχετική ποικιλία αμπέλου 
είναι αποδεκτή μόνο εάν έχει εγκριθεί με τον εν λόγω 
κανονισμό. 

β) Μια ποικιλία αμπέλου, από το πολλαπλασιαστικό 
υλικό της οποίας προήλθαν προϊόντα προοριζόμενα 
προς χρήση σε τρόφιμα και ζωοτροφές σύμφωνα με 
τα άρθρα 2 και 3 του κανονισμού (ΕΚ) αριθ. 178/2002, 
του Ευρωπαϊκού Κοινοβουλίου και του Συμβουλίου, της 
28ης Ιανουάριου 2002, για τον καθορισμό των γενικών 
αρχών και απαιτήσεων της νομοθεσίας για τα τρόφιμα, 
για την ίδρυση της Ευρωπαϊκής Αρχής για την Ασφάλεια 
των Τροφίμων και τον καθορισμό των διαδικασιών σε 
θέματα ασφαλείας των τροφίμων (ΕΕ Ε 31 της 1.2.2002, 
σ. 1), είναι αποδεκτή μόνο εάν έχει εγκριθεί δυνάμει της 
σχετικής νομοθεσίας.» 

Αρθρο 3 

(άρθρο 16 οδηγίας 68/193/ΕΟΚ του Συμβουλίου όπως 
αντικαταστάθηκε με το άρθρο 1 παρ. 3 της οδηγίας 
2003/61/ΕΚ του Συμβουλίου «που τροποποιεί όσον 
αφορά της κοινοτικές συγκριτικές δοκιμές, τις οδηγί¬ 
ες.68/193/ΕΟΚ περί εμπορίας υλικών αγενούς πολλα¬ 
πλασιασμού της αμπέλου,.») 

Το άρθρο 19 (Κοινοτικές συγκριτικές δοκιμές) της υπ’ 
αριθμ. 258676/29.9.2003 κοινής υπουργικής απόφασης 
«Τεχνικός κανονισμός ελέγχου και πιστοποίησης των 
υλικών αγενούς πολλαπλασιασμού της αμπέλου» (Β/1517) 
αντικαθίσταται ως ακολούθως: 

«Αρθρο 19 

(άρθρο 16 της οδηγίας 68/193/ΕΟΚ) 
Κοινοτικές συγκριτικές δοκιμές 

1. Οι κοινοτικές συγκριτικές δοκιμές και αναλύσεις 
επί δειγμάτων διεξάγονται εντός της Κοινότητας για 
τους εκ των υστέρων ελέγχους δειγμάτων υλικών αγε¬ 
νούς πολλαπλασιασμού της αμπέλου που διατίθενται 
στην εμπορία σύμφωνα με τις διατάξεις της οδηγίας 


68/193/ΕΟΚ, ανεξαρτήτως του υποχρεωτικού ή προαι¬ 
ρετικού χαρακτήρα τους και λαμβάνονται στη διάρκεια 
της δειγματοληψίας. Οι συγκριτικές δοκιμές και ανα¬ 
λύσεις επί δειγμάτων είναι δυνατόν να περιλαμβάνουν 
τα ακόλουθα: 

- υλικό πολλαπλασιασμού που συλλέγεται σε τρίτες 
χώρες, , 

- υλικό πολλαπλασιασμού κατάλληλο για βιολογικές 
καλλιέργειες, 

- υλικό πολλαπλασιασμού που διατίθεται προς εμπο¬ 
ρία σε σχέση με μέτρα που αποσκοπούν στη διατήρηση 
της γενετικής ποικιλότητας. 

2. Οι εν λόγω συγκριτικές δοκιμές και αναλύσεις επί 
δειγμάτων χρησιμοποιούνται για την εναρμόνιση των 
τεχνικών μεθόδων πιστοποίησης και για τον έλεγχο 
της τήρησης των όρων που οφείλει να πληροί το υλικό 
πολλαπλασιασμού. 

3. Οταν η Χώρα συμμετέχει στις κοινοτικές συγκριτι¬ 
κές δοκιμές και αναλύσεις επί δειγμάτων, οι αρμόδιες 
για τον έλεγχο και την πιστοποίηση του πολλαπλασι¬ 
αστικού υλικού υπηρεσίες του Υπουργείου Αγροτικής 
Ανάπτυξης και Τροφίμων διενεργούν τις απαραίτητες 
επίσημες δειγματοληψίες και μεριμνούν για την αποστο¬ 
λή δειγμάτων στην αρμόδια αρχή του κράτους μέλους 
στο οποίο έχει ανατεθεί η διοργάνωση κοινοτικών συ¬ 
γκριτικών δοκιμών και αναλύσεων επί δειγμάτων. 

4. Η Επιτροπή, ενεργώντας σύμφωνα με τη διαδικα¬ 
σία του άρθρου 17 της οδηγίας 68/193/ΕΟΚ, προβαίνει 
στους απαραίτητους διακανονισμούς για τη διεξαγωγή 
των συγκριτικών δοκιμών και αναλύσεων επί δειγμάτων. 
Οταν συμμετέχει η Χώρα στις αναφερόμενες στις πα¬ 
ραγράφους 1 και 2 κοινοτικές συγκριτικές δοκιμές και 
αναλύσεις επί δειγμάτων, η Κοινότητα δύναται να συ¬ 
νεισφέρει οικονομικά στη διεξαγωγή τους. Η οικονομική 
συνεισφορά δεν θα υπερβαίνει τις ετήσιες πιστώσεις 
που έχει εγκρίνει η αρμόδια για τον προϋπολογισμό 
αρχή. Ο καθορισμός των δοκιμών και αναλύσεων επί 
δειγμάτων εκείνων για τις οποίες μπορεί να χορηγηθεί 
κοινοτική οικονομική συνδρομή και των λεπτομερειών 
παροχής της τελευταίας, γίνεται σύμφωνα με την προ- 
βλεπόμενη από το άρθρο 17, της οδηγίας 68/193/ΕΟΚ, 
διαδικασία.» 

Αρθρο 4 

(Παράρτημα III «Ειδικές προϋποθέσεις» και Παράρτημα 
IV σημείο Α. III. 2. και σημείο IV της οδηγίας 2005/43/ΕΚ 
της Επιτροπής «για την τροποποίηση των παραρτη¬ 
μάτων της οδηγίας 68/193/ΕΟΚ περί εμπορίας υλικών 
αγενούς πολλαπλασιασμού της αμπέλου»). 

1. Στο τέλος της παραγράφου 2 του άρθρου 13 (Επίσημη 
σήμανση συσκευασιών) της υπ’ αριθμ. 258676/29.9.2003 
κοινής υπουργικής απόφασης «Τεχνικός κανονισμός 
ελέγχου και πιστοποίησης των υλικών αγενούς πολ¬ 
λαπλασιασμού της αμπέλου» (Β/1517), προστίθεται το 
ακόλουθο κείμενο: 

«Οι παραγωγοί που είναι εγκατεστημένοι στο έδα¬ 
φος της Χώρας δύνανται, κατ’ εξαίρεση, να εκδίδουν 
ετικέτες προοριζόμενες για τη σήμανση πολλαπλασια¬ 
στικού υλικού αποτελούμενο από μία μονάδα σύμφωνα 
με τις προδιαγραφές του Παραρτήματος IV (Α. II. 2.) της 
παρούσας απόφασης για τις ετικέτες αυτές, υπό τον 
επίσημο έλεγχο της αρμόδιας Υπηρεσίας Ελέγχου και 
Πιστοποίησης και σύμφωνα με τους όρους και τις προ- 

ϋποθέσεις που καθορίζονται με απόφαση του Υπουργού 
Αγροτικής Ανάπτυξης και Τροφίμων.» 

2. Στο τέλος της παραγράφου 4 του ιδίου άρθρου 
της υπ’ αριθμ. 258676/29.9.2003 κοινής υπουργικής 
απόφασης «Τεχνικός κανονισμός ελέγχου και πιστο¬ 
ποίησης των υλικών αγενούς πολλαπλασιασμού της 
αμπέλου» (Β/1517), προστίθεται το ακόλουθο κείμενο: 

«Κάθε παράδοση υλικού έρριζων φυτών αμπέλου που 
παράγεται στη Χώρα σε οποιαδήποτε υπόστρωμα εντός 
δοχείων, κιβωτίων ή χαρτοκιβωτίων το οποίο εμπίπτει 
στην παρέκκλιση του σημείου IV του Παραρτήματος IV 
της παρούσας απόφασης και το οποίο προορίζεται να 
εμπορευθεί στο έδαφος της Χώρας ή μέσω αυτής σε 
άλλα κράτη μέλη, συνοδεύεται απαραιτήτως με επίσημο 
συνοδευτικό έγγραφο. 

Το έγγραφο αυτό: 

- εκδίδεται από την αρμόδια Υπηρεσία Ελέγχου και 
Πιστοποίησης σύμφωνα με τις προδιαγραφές του Πα¬ 
ραρτήματος IV (σημείο Β) της παρούσας απόφασης. 

- χορηγείται, αντί για την ετικέτα της παραγράφου 
2 του παρόντος άρθρου, από την αρμόδια Υπηρεσία 
Ελέγχου και Πιστοποίησης μετά την ολοκλήρωση των 
ελέγχων που ορίζονται στο άρθρο 14 της παρούσας 
απόφασης. 

- χρησιμοποιείται μόνο για την πιστοποίηση του υλι¬ 
κού που περιγράφεται ανωτέρω, όταν οι συσκευασίες 
του δεν τηρούν της απαιτήσεις σφράγισης (συμπερι- 
λαμβανομένης της τοποθέτησης ετικέτας) λόγω της 
σύνθεσής του.» 

Αρθρο 5 

Η παράγραφος β του άρθρου 21 της υπ’ αριθμ. 258676/ 
29.9.2003 κοινής υπουργικής απόφασης «Τεχνικός κανο¬ 
νισμός ελέγχου και πιστοποίησης των υλικών αγενούς 
πολλαπλασιασμού της αμπέλου» (Β/1517), αντικαθίσταται 
ως ακολούθως: 

« β) Η υπ’ αριθμ. 361895/2.10.1987 κοινή υπουργική από¬ 
φαση των Υπουργών Εθνικής Οικονομίας και Γεωργί¬ 
ας «Τεχνικός κανονισμός ελέγχου και πιστοποίησης 
των υλικών αγενούς πολλαπλασιασμού της αμπέλου» 
(Β/566).» 

Αρθρο 6 

(Παραρτήματα οδηγίας 68/193/ΕΟΚ του Συμβουλίου 
όπως τροποποιήθηκαν με την οδηγία 2005/43/ΕΚ της 
Επιτροπής «για την τροποποίηση των παραρτημάτων 
της οδηγίας 68/193/ΕΟΚ περί εμπορίας υλικών αγενούς 
πολλαπλασιασμού της αμπέλου») 

Στην υπ’ αριθμ. 258676/29.9.2003 κοινή υπουργική 
απόφαση «Τεχνικός κανονισμός ελέγχου και πιστοποί¬ 
ησης των υλικών αγενούς πολλαπλασιασμού της αμπέ¬ 
λου» (Β/1517), προστίθεται το ακόλουθο άρθρο: 

«Άρθρο 22 
Παραρτήματα 

Παρακάτω παρατίθενται τα Παραρτήματα I, II, III και IV, 
τα οποία αποτελούν αναπόσπαστο μέρος της παρούσας 
απόφασης και έχουν ως ακολούθως: 

ΠΑΡΑΡΤΗΜΑ I 

ΠΡΟΫΠΟΘΕΣΕΙΣ ΠΟΥ ΑΦΟΡΟΥΝ ΤΗΝ ΚΑΛΛΙΕΡΓΕΙΑ 

1. Η καλλιέργεια διαθέτει την ταυτότητα και την καθα¬ 
ρότητα της ποικιλίας και, εάν απαιτείται, του κλώνου. 

2. Η καλλιεργητική κατάσταση και ο βαθμός ανά¬ 
πτυξης της καλλιέργειας επιτρέπουν τον ικανοποιητι¬ 


κό έλεγχο της ταυτότητας και της καθαρότητας της 
καλλιέργειας σε σχέση με την ποικιλία και, αν είναι 
απαραίτητο, και του κλώνου, καθώς και τον έλεγχο της 
φυτοϋγείας της. 

3. Το έδαφος ή, αν κρίνεται αναγκαίο, το υπόστρωμα 
καλλιέργειας παρέχει ικανοποιητικές εγγυήσεις όσον 
αφορά την απουσία επιβλαβών οργανισμών ή των ξε¬ 
νιστών τους, ιδίως των νηματωδών που είναι φορείς 
ιώσεων. Οι μητρικές φυτείες και τα φυτώρια δημιουρ- 
γούνται υπό τις κατάλληλες συνθήκες, έτσι ώστε να 
αποφεύγεται οιοσδήποτε κίνδυνος μόλυνσης από επι¬ 
βλαβείς οργανισμούς. 

4. Η παρουσία επιβλαβών οργανισμών που μειώνουν 
την αξία χρησιμοποίησης του πολλαπλασιαστικού υλι¬ 
κού είναι ανεκτή μόνο στο κατώτατο δυνατό όριο. 

5. Όσον αφορά ιδιαιτέρως τους επιβλαβείς οργανι¬ 
σμούς που αναφέρονται στα στοιχεία α), β) και γ) ισχύ¬ 
ουν οι προϋποθέσεις που περιγράφονται στα σημεία 5.1. 
έως 5.5. με την επιφύλαξη του σημείου 5.6.: 

α) σύμπλοκο του μολυσματικού εκφυλισμού : ιός του 
ριπιδωτού φύλλου της αμπέλου (ΘΗΛ/), ιός του μωσα¬ 
ϊκού της αραβίδας (ΑγΜ\/) 

β) ασθένεια του καρουλιάσματος του φύλλου της 
αμπέλου : ιός του καρουλιάσματος του φύλλου της 
αμπέλου 1 (ΘίΒαΝ/ 1) και ιός του καρουλιάσματος του 
φύλλου της αμπέλου 3 (ΘΙ_Β3\/-3) 

γ) ιός της κηλίδωσης της αμπέλου (ΟΡΒΝ/) (μόνο για 
τα υποκείμενα). 

5.1. Οι μητρικές φυτείες που προορίζονται για την 
παραγωγή του αρχικού πολλαπλασιαστικού υλικού πρέ¬ 
πει να είναι απαλλαγμένες από όλους τους επιβλαβείς 
οργανισμούς που παρατίθενται στο σημείο 5 στοιχεία 
α), β) και στοιχείο γ), βάσει επίσημης εξέτασης. Η εξέ¬ 
ταση αυτή βασίζεται στα αποτελέσματα των φυτοϋγει- 
ονομικών ελέγχων που διενεργούνται σε όλα τα φυτά 
με «ίηόΘχίηο» ή ισοδύναμης, διεθνώς αναγνωρισμένης 
μεθόδου. 

Οι έλεγχοι αυτοί επικυρώνονται με τα αποτελέσματα 
των φυτοϋγειονομικών ελέγχων που διενεργούνται σε 
όλα τα φυτά κάθε πέντε έτη, για τους οργανισμούς που 
παρατίθενται στο σημείο 5 στοιχεία α) και β). 

Τα προσβεβλημένα φυτά πρέπει να απορρίπτονται. 
Οι λόγοι απόρριψης που αποδίδονται στους ανωτέρω 
επιβλαβείς οργανισμούς ή σε άλλους παράγοντες κα¬ 
ταγράφονται στο σχετικό αρχείο που τηρείται για τις 
μητρικές φυτείες. 

5.2. Οι μητρικές φυτείες που προορίζονται για την 
παραγωγή του βασικού πολλαπλασιαστικού υλικού πρέ¬ 
πει να είναι απαλλαγμένες από όλους τους επιβλαβείς 
οργανισμούς που παρατίθενται στο σημείο 5 στοιχεία α) 
και β) βάσει επίσημης εξέτασης. Η εξέταση αυτή βασίζε¬ 
ται στα αποτελέσματα των φυτοϋγειονομικών ελέγχων 
που διενεργούνται σε όλα τα φυτά. Οι έλεγχοι αυτοί 
διεξάγονται τουλάχιστον κάθε έξι έτη και αρχίζουν από 
τις μητρικές φυτείες ηλικίας τριών ετών. 

Στις περιπτώσεις που διεξάγονται επίσημοι ετήσιοι 
καλλιεργητικοί έλεγχοι σε όλα τα φυτά, οι φυτοϋγει- 
ονομικοί έλεγχοι διενεργούνται τουλάχιστον κάθε έξι 
έτη και αρχίζουν από τις μητρικές φυτείες ηλικίας έξι 
ετών. 

Τα προσβεβλημένα φυτά πρέπει να απορρίπτονται. 
Οι λόγοι απόρριψης που αποδίδονται στους ανωτέρω 
επιβλαβείς οργανισμούς ή σε άλλους παράγοντες κα- 




18756 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ταγράφονται στο σχετικό αρχείο που τηρείται για τις 
μητρικές φυτείες. 

5.3. Οι μητρικές φυτείες που προορίζονται για την 
παραγωγή του πιστοποιημένου πολλαπλασιαστικού 
υλικού πρέπει να είναι απαλλαγμένες βάσει επίσημης 
εξέτασης από όλους τους επιβλαβείς οργανισμούς που 
παρατίθενται στο σημείο 5 στοιχεία α) και β). Η εξέταση 
αυτή βασίζεται στα αποτελέσματα φυτοϋγειονομικών 
ελέγχων που διεξάγονται με επισκόπηση, σύμφωνα με 
τις μεθόδους των διαδικασιών ανάλυσης/ ελέγχου που 
είναι σύμφωνες με γενικά αποδεκτά και τυποποιημένα 
πρότυπα. Οι έλεγχοι αυτοί διεξάγονται τουλάχιστον 
κάθε δέκα έτη και αρχίζουν από τις μητρικές φυτείες 
ηλικίας πέντε ετών. 

Στις περιπτώσεις που διεξάγονται επίσημοι ετήσιοι 
καλλιεργητικοί έλεγχοι σε όλα τα φυτά, οι φυτοϋγειο- 
νομικοί έλεγχοι διενεργούνται τουλάχιστον κάθε δέκα 
έτη και αρχίζουν από τις μητρικές φυτείες ηλικίας δέκα 
ετών. 

Το ποσοστό προσβεβλημένων φυτών στις μητρικές φυ¬ 
τείες που μπορεί να αποδοθεί στους επιβλαβείς οργα¬ 
νισμούς, που αναφέρονται στο σημείο 5 στοιχεία α) και 
β), δεν πρέπει να υπερβαίνει το 5%. Τα προσβεβλημένα 
φυτά πρέπει να απορρίπτονται. Οι λόγοι απόρριψης που 
αποδίδονται στους ανωτέρω επιβλαβείς οργανισμούς 
ή σε άλλους παράγοντες καταγράφονται στο σχετικό 
αρχείο που τηρείται για τις μητρικές φυτείες. 

5.4. Στις μητρικές φυτείες που προορίζονται για την 
παραγωγή υλικού «εΐαηάαιχΐ» το ποσοστό προσβεβλημέ¬ 
νων φυτών που μπορεί να αποδοθεί στους επιβλαβείς 
οργανισμούς, που αναφέρονται στο σημείο 5 στοιχεία 
α) και β) δεν πρέπει να υπερβαίνει το 10%. Τα προ¬ 
σβεβλημένα φυτά πρέπει να απορρίπτονται από τον 
πολλαπλασιασμό. Οι λόγοι απόρριψης που αποδίδονται 
στους ανωτέρω επιβλαβείς οργανισμούς ή σε άλλους 
παράγοντες καταγράφονται στο σχετικό αρχείο που 
τηρείται για τις μητρικές φυτείες. 

5.5. Τα φυτώρια πρέπει να είναι απαλλαγμένα από 
τους επιβλαβείς οργανισμούς που παρατίθενται στο 
σημείο 5 στοιχεία α) και β) με ετήσιο επίσημο καλλιερ¬ 
γητικό έλεγχο με βάση μακροσκοπικές μεθόδους και ο 
οποίος συνοδεύεται, αν κρίνεται απαραίτητο, από τους 
κατάλληλους ελέγχους ή/ και από δεύτερο καλλιεργη¬ 
τικό έλεγχο. 

5.6. α) Τα σημεία 5.1 και 5.2 δεν εφαρμόζονται έως τις 
31 Ιουλίου 2011 όσον αφορά τις μητρικές φυτείες για 
την παραγωγή αρχικού πολλαπλασιαστικού υλικού ή 
βασικού πολλαπλασιαστικού υλικού που προϋπήρχαν 
στη Χώρα την 14 Ιουλίου 2005 [κατά την ημερομηνία 
έναρξης ισχύος της οδηγίας 2005/43/ΕΚ της Επιτροπής 
(ΕΕ Ι_164 της 24.6.2005, σ.37)]. 

β) Το σημείο 5.3 δεν εφαρμόζεται έως τις 31 Ιουλίου 
2012 όσον αφορά τις μητρικές φυτείες για την παρα¬ 
γωγή πιστοποιημένου πολλαπλασιαστικού υλικού που 
προϋπήρχαν στη Χώρα την 14 Ιουλίου 2005 [κατά την 
ημερομηνία έναρξης ισχύος της οδηγίας 2005/43/ΕΚ]. 

γ) Στην θέση των σημείων 5.1 έως 5.2 ή του σημείου 
5.3, για τις φυτείες που περιγράφονται στα στοιχεία α) 
και β) ανωτέρω, εφαρμόζονται οι ακόλουθοι κανόνες: 

Οι επιβλαβείς ιώσεις, και ιδίως ο ιός του ριπιδωτού 
φύλλου της αμπέλου και ο ιός του καρουλιάσματος των 
φύλλων, πρέπει να εξαλείφονται από τις καλλιέργειες 
που προορίζονται για την παραγωγή αρχικού πολλα¬ 


πλασιαστικού υλικού και βασικού υλικού. Οι καλλιέρ¬ 
γειες που προορίζονται για την παραγωγή πολλαπλα¬ 
σιαστικού υλικού άλλων κατηγοριών προφυλάσσονται 
από φυτά που παρουσιάζουν συμπτώματα ασθενειών 
οφειλόμενα σε ιούς. 

6. Τα φυτώρια δε δημιουργούνται εντός αμπελώνα ή 
μητρικής φυτείας. Η ελάχιστη απόσταση από αμπελώνα 
ή μητρική φυτεία καθορίζεται στα τρία μέτρα. 

7. Το πολλαπλασιαστικό υλικό που χρησιμοποιείται 
για την παραγωγή άρριζων εμβολιάσιμων μοσχευμάτων, 
εμβολιομοσχευμάτων, άρριζων μοσχευμάτων ριζοβολί- 
ας, έρριζων απλών φυτών και έρριζων εμβολιασμένων 
φυτών προέρχεται από μητρικές φυτείες που έχουν 
ελεγχθεί και έχουν γίνει αποδεκτές. 

8. Με την επιφύλαξη της ετήσιας εξέτασης, που ορί¬ 
ζεται στο σημείο 5 ανωτέρω, διενεργείται τουλάχιστον 
ένας επίσημος καλλιεργητικός έλεγχος. Σε περίπτω¬ 
ση αμφισβήτησης, που δύναται να ρυθμιστεί χωρίς να 
επηρεαστεί η ποιότητα του πολλαπλασιαστικού υλικού, 
διεξάγονται πρόσθετοι καλλιεργητικοί έλεγχοι πριν από 
τη συγκομιδή. 

ΠΑΡΑΡΤΗΜΑ II 

ΠΡΟΫΠΟΘΕΣΕΙΣ ΠΟΥ ΑΦΟΡΟΥΝ ΤΟ 
ΠΟΛΛΑΠΛΑΣΙΑΣΤΙΚΟ ΥΛΙΚΟ 

I. ΓΕΝΙΚΟΙ ΟΡΟΙ 

1. Το πολλαπλασιαστικό υλικό πρέπει να διαθέτει 
την ταυτότητα και καθαρότητα της ποικιλίας και, εάν 
κρίνεται απαραίτητο, καθαρότητα του κλώνου. Γίνεται 
αποδεκτή ανοχή 1% κατά την εμπορία του πολλαπλα¬ 
σιαστικού υλικού «δΙαηάαΓά». 

2. Η ελάχιστη τεχνική καθαρότητα του πολλαπλασι¬ 
αστικού υλικού πρέπει να είναι 96%. 

Θεωρείται από τεχνικής άποψης μη καθαρό: 

α) το εν μέρει ή εν όλω αποξηραμένο πολλαπλασια¬ 
στικό υλικό, ακόμη και αν υπέστη ενυδάτωση μετά την 
αποξήρανσή του 

β) το πολλαπλασιαστικό υλικό που υπέστη βλάβη, συ- 
στροφή ή τραυματισμό, ιδίως το υλικό που καταστρά¬ 
φηκε από χαλάζι ή παγετώνα ή που είναι συνθλιμμένο 
ή σπασμένο 

γ) το υλικό που δεν πληροί τις απαιτήσεις που ανα- 
φέρονται στο τμήμα III κατωτέρω. 

3. Οι κληματίδες πρέπει να έχουν φθάσει σε ικανο¬ 
ποιητική κατάσταση ωρίμανσης του ξύλου. 

4. Η παρουσία επιβλαβών οργανισμών που μειώνουν 
την αξία χρησιμοποίησης του πολλαπλασιαστικού υλι¬ 
κού είναι ανεκτή μόνο στο κατώτερο δυνατό όριο. 

Το πολλαπλασιαστικό υλικό που παρουσιάζει ξεκά¬ 
θαρα σημάδια ή συμπτώματα που αποδίδονται σε επι¬ 
βλαβείς οργανισμούς για τους οποίους δεν υπάρχει 
αποτελεσματική θεραπεία, πρέπει να απορρίπτεται. 

II. ΕΙΔΙΚΕΣ ΠΡΟΫΠΟΘΕΣΕΙΣ 

1/Ερριζα εμβολιασμένα φυτά 

Τα έρριζα εμβολιασμένα φυτά που αποτελούνται από 
συνδυασμό πολλαπλασιαστικού υλικού της ίδιας κατη¬ 
γορίας κατατάσσονται στην κατηγορία αυτή. 

Τα έρριζα εμβολιασμένα φυτά που αποτελούνται από 
συνδυασμό διαφορετικών κατηγοριών πολλαπλασιαστι¬ 
κού υλικού κατατάσσονται στην κατώτερη κατηγορία 
των συστατικών μερών από τα οποία αποτελούνται. 

2. Προσωρινή παρέκκλιση 

Οι διατάξεις του σημείου 1 δεν εφαρμόζονται έως 
τις 31 Ιουλίου 2010 όσον αφορά τα έρριζα εμβολι¬ 
ασμένα φυτά που παράγονται στη Χώρα και απο¬ 
τελούνται από αρχικό πολλαπλασιαστικό υλικό το 
οποίο εμβολιάστηκε σε βασικό πολλαπλασιαστικό 
υλικό. Στη θέση του σημείου 1, εφαρμόζεται ο ακό¬ 
λουθος κανόνας. 

Τα έρριζα εμβολιασμένα φυτά που αποτελούνται από 
αρχικό πολλαπλασιαστικό υλικό που εμβολιάστηκε σε 
βασικό πολλαπλασιαστικό υλικό, ταξινομούνται ως αρ¬ 
χικό πολλαπλασιαστικό υλικό. 

III. ΤΑΞΙΝΟΜΗΣΗ 

1. Άρριζα εμβολιάσιμα μοσχεύματα, άρριζα μοσχεύμα¬ 
τα ριζοβολίας και εμβολιομοσχεύματα 

Διάμετρος 

Αφορά τη μεγαλύτερη διάμετρο του τμήματος. Η 
απαίτηση αυτή δεν ισχύει για τα χλωρά μοσχεύματα. 

α) Αρριζα εμβολιάσιμα μοσχεύματα και εμβολιομο- 
σχεύματα: 

αα) διάμετρος στο ανώτερο άκρο: 6,5 έως 12 χιλιο¬ 
στά· 

αβ) μέγιστη διάμετρος στο παχύτερο άκρο: 15 χιλιο¬ 
στά, με εξαίρεση τα εμβολιομοσχεύματα που προορί¬ 
ζονται για επί τόπου εμβολιασμό, 
β) Αρριζα μοσχεύματα ριζοβολίας: 
ελάχιστη διάμετρος στο ανώτερο άκρο: 3,5 χιλιο¬ 
στά. 

2. Έρριζα απλά φυτά 
Α. Διάμετρος 

Η διάμετρος, μετρούμενη στο μέσο του μεσογονατίου, 
κάτω από το σημείο έκπτυξης της βλάστησης, και κατά 
τον μεγαλύτερο άξονα, πρέπει να είναι τουλάχιστον ίση 
με 5 χιλιοστά. Το πρότυπο αυτό δεν ισχύει για τα έρριζα 
απλά φυτά που προέρχονται από πολλαπλασιαστικό 
υλικό χλωρών βλαστών. 

Β. Μήκος 

Η απόσταση από το κατώτερο σημείο έκπτυξης των 
ριζών μέχρι το σημείο έκπτυξης της βλάστησης είναι 
τουλάχιστον ίση με: 

α) για τα έρριζα απλά φυτά, που προορίζονται για 
εμβολιασμό, 30 εκατοστά ωστόσο, για τα έρριζα απλά 
φυτά που προορίζονται για τη Σικελία, το μήκος αυτό 
ανέρχεται σε 20 εκατοστά 
β) 20 εκατοστά για τα άλλα έρριζα απλά φυτά. 

Η απαίτηση αυτή δεν εφαρμόζεται για τα έρριζα απλά 
μοσχεύματα που προέρχονται από πολλαπλασιαστικό 
υλικό χλωρών βλαστών. 

Γ. Ρίζες 

Κάθε φυτό έχει τουλάχιστον τρεις ρίζες καλώς ανε¬ 
πτυγμένες και κατάλληλα κατανεμημένες. Εντούτοις, 
η ποικιλία 420 Α δύναται να έχει μόνον δύο ρίζες κα¬ 
λώς ανεπτυγμένες, αρκεί να βρίσκονται σε αντίθετες 
πλευρές. 

Δ. Τομή στο κατώτερο άκρο του μοσχεύματος 
Η τομή πρέπει να γίνεται σε επαρκή απόσταση κάτω 
από το διάφραγμα, για να μην το καταστρέψει, αλλά 
όχι σε μεγαλύτερη απόσταση από ένα εκατοστό κάτω 
από αυτό. 

3. Έρριζα εμβολιασμένα φυτά 
Α. Μήκος 

Το στέλεχος έχει μήκος τουλάχιστον 20 εκατοστά. 

Η απαίτηση αυτή δεν εφαρμόζεται για τα έρριζα εμβο¬ 


λιασμένα φυτά που προέρχονται από πολλαπλασιαστικό 
υλικό χλωρών βλαστών. 

Β. Ρίζες 

Κάθε φυτό έχει τουλάχιστον τρεις ρίζες καλώς ανε¬ 
πτυγμένες και κατάλληλα κατανεμημένες. Εντούτοις, η 
ποικιλία 420Α δύναται να έχει μόνο δύο ρίζες καλώς 
ανεπτυγμένες, αρκεί να βρίσκονται σε αντίθετες πλευ¬ 
ρές. 

Γ.Ένωση εμβολίου - υποκειμένου 

Κάθε φυτό παρουσιάζει μια ικανοποιητική, ομαλή και 
στερεά ένωση εμβολίου-υποκειμένου. 

Δ. Τομή στο κατώτερο άκρο του μοσχεύματος 

Η τομή πρέπει να γίνεται σε επαρκή απόσταση κάτω 
από το διάφραγμα, για να μην το καταστρέψει, αλλά 
όχι σε μεγαλύτερη απόσταση από ένα εκατοστό κάτω 
από αυτό. 

ΠΑΡΑΡΤΗΜΑ III 
ΣΥΣΚΕΥΑΣΙΑ 

Σύνθεση συσκευασίας ή δεμάτων 

1- Τύπος 2- Αριθμός τεμαχίων 3- Μέγιστη ποσότητα 

1. Έρριζα εμβολιασμένα φυτά - 25, 50, 100 ή πολλα¬ 
πλάσια του 100 - 500. 

2. Έρριζα απλά φυτά - 50, 100 ή πολλαπλάσια του 
100 - 500. 

3. Εμβολιομοσχεύματα 

- με τουλάχιστον πέντε χρησιμοποιήσιμους οφθαλ¬ 
μούς -100, ή 200 - 200 

- με ένα χρησιμοποιήσιμο οφθαλμό - 500 ή πολλα¬ 
πλάσια του 500 - 5000 

4. Αρριζα εμβολιάσιμα μοσχεύματα -100 ή πολλαπλά¬ 
σια του 100 - 1000 

5. Αρριζα μοσχεύματα ριζοβολίας -100 ή πολλαπλάσια 
του 100 - 500 

ΕΙΔΙΚΕΣ ΠΡΟΫΠΟΘΕΣΕΙΣ 

I. Μικρές ποσότητες 

Όπου κρίνεται απαραίτητο, το μέγεθος (αριθμός τε¬ 
μαχίων) των συσκευασιών και των δεμάτων όλων των 
τύπων και των κατηγοριών του πολλαπλασιαστικού 
υλικού που αναφέρονται στη στήλη 1 ανωτέρω μπορεί 
να είναι μικρότερο από τις ελάχιστες ποσότητες που 
ορίζονται στη στήλη 2 ανωτέρω. 

II. Έρριζα φυτά αμπέλου σε οποιοδήποτε υπόστρωμα 
σε δοχεία, κιβώτια και χαρτοκιβώτια 

Δεν εφαρμόζονται ο αριθμός των τεμαχίων και η μέ¬ 
γιστη ποσότητα. 

ΠΑΡΑΡΤΗΜΑ IV 
ΣΗΜΑΝΣΗ 

Α. ΕΤΙΚΕΤΑ 

I. Απαιτούμενες πληροφορίες 

1. Πρότυπο ΕΚ 

2. Χώρα παραγωγής 

3. Υπηρεσία πιστοποίησης ή ελέγχου και κράτος μέλος 
ή αρχικά τους 

4. Όνομα και διεύθυνση του προσώπου που είναι υπεύ¬ 
θυνο για τη σφράγιση ή ο αριθμός αναγνώρισής του 

5. Είδη 

6. Τύπος του υλικού 

7. Κατηγορία 

8. Ποικιλία και, όπου αυτό κρίνεται απαραίτητο, κλώνος. 
Όσον αφορά τα έρριζα εμβολιασμένα φυτά η σήμανση 
αυτή ισχύει για το υποκείμενο και για το εμβόλιο 

9. Αριθμός αναφοράς της παρτίδας 

10. Ποσότητα 

11. Μήκος - Μόνο για τα άρριζα εμβολιάσιμα μοσχεύ¬ 
ματα: το μήκος αφορά το ελάχιστο μήκος των μοσχευ¬ 
μάτων της σχετικής παρτίδας 

12/Ετος συγκομιδής. 

II. Ελάχιστοι όροι 

Η ετικέτα πρέπει να τηρεί τις ακόλουθες απαιτή¬ 
σεις: 

1. πρέπει να τυπώνεται ανεξίτηλα και να είναι ευα¬ 
νάγνωστη 

2. πρέπει να τοποθετείται σε εμφανές σημείο ώστε 
να είναι εύκολα ορατή 

3. οι ενδείξεις που αναφέρονται στο τμήμα Α μέρος 

I. δεν πρέπει να κρύβονται, να καλύπτονται ή να δια¬ 
κόπτονται κατά κανένα τρόπο από άλλες ενδείξεις ή 
εικόνες 

4. οι ενδείξεις που αναφέρονται στο τμήμα Α μέρος 

I. εμφανίζονται στο ίδιο οπτικό πεδίο. 

III. Παρέκκλιση σχετικά με μικρές ποσότητες προς τον 
τελικό καταναλωτή 

1. Πάνω από μία μονάδα 

Η ετικέτα πρέπει να περιλαμβάνει τις ακόλουθες 
ενδείξεις σύμφωνα με το μέρος I σημείο 10: «Ακριβής 
αριθμός μονάδων ανά συσκευασία ή δέμα». 

2. Μόνο μία μονάδα 

Οι ακόλουθες ενδείξεις που καθορίζονται στο τμήμα 
Α μέρος I δεν είναι απαραίτητες: 

- Τύπος του υλικού 

- Κατηγορία 

- Αριθμός αναφοράς της παρτίδας 

- Ποσότητα 

- Μήκος για τα άρριζα εμβολιάσιμα μοσχεύματα 
-Έτος συγκομιδής 

IV. Παρέκκλιση σχετικά με αμπέλους σε δοχεία, κιβώ¬ 
τια ή χαρτοκιβώτια 

Στις περιπτώσεις έρριζων φυτών αμπέλου σε οποιοδή- 
ποτε υπόστρωμα σε δοχεία, κιβώτια και χαρτοκιβώτια, 
όταν οι συσκευασίες του εν λόγω υλικού δεν τηρούν 
τις απαιτήσεις σφράγισης (συμπεριλαμβανομένης της 
τοποθέτησης ετικέτας) λόγω της σύνθεσής του: 

α) το πολλαπλασιαστικό υλικό φυλάσσεται σε ξεχω¬ 
ριστές παρτίδες που ταυτοποιούνται κατάλληλα ανά 
ποικιλία και, ανάλογα με την περίπτωση, ανά κλώνο και 
ανά αριθμών τεμαχίων 
β) η επίσημη ετικέτα δεν είναι υποχρεωτική 
γ) το πολλαπλασιαστικό υλικό πρέπει να συνοδεύεται 
από συνοδευτικό έγγραφο, όπως ορίζεται στο τμήμα 
Β. 

Β. ΣΥΝΟΔΕΥΤΙΚΟ ΕΓΓΡΑΦΟ 
I. Προϋποθέσεις που πρέπει να εκπληρώνονται 
Το συνοδευτικό έγγραφο το οποίο εκδίδεται απαραί¬ 
τητα για να συνοδεύει το υλικό έρριζων φυτών αμπέλου 
σε οποιοδήποτε υπόστρωμα σε δοχεία, κιβώτια και χαρ¬ 
τοκιβώτια, που παράγεται στη Χώρα, πρέπει: 

α) να εκδίδεται σε τουλάχιστον δύο αντίτυπα (απο¬ 
στολέας και αποδέκτης) ■ 

β) (αντίτυπο αποδέκτη) να συνοδεύει την παράδοση 
από τον τόπο του αποστολέα στον τόπο του αποδέ¬ 
κτη 

γ) να περιέχει όλες τις ενδείξεις που αναφέρονται στο 
μέρος II κατωτέρω σχετικά με τις επιμέρους παρτίδες 
του φορτίου 


δ) να φυλάσσεται για τουλάχιστον ένα έτος και να 
διατίθεται στην επίσημη υπηρεσία ελέγχου. 

II. Κατάλογος των απαιτούμενων πληροφοριών 

1. Πρότυπο ΕΚ 

2. Χώρα παραγωγής 

3. Υπηρεσία πιστοποίησης ή ελέγχου και κράτος μέλος 
ή αρχικά τους 

4. Αύξων αριθμός 

5. Αποστολέας (διεύθυνση, αριθμός καταχώρησης) 

6. Αποδέκτης (διεύθυνση) 

7. Είδη 

8. Τύπος (-οι) του υλικού 

9. Κατηγορία (-ες) 

10. Ποικιλία (-ες) και, όπου αυτό κρίνεται απαραίτητο, 
κλώνος(-οι). Όσον αφορά τα έρριζα εμβολιασμένα φυτά, 
η σήμανση αυτή ισχύει για το υποκείμενο και για το 
εμβόλιο 

11. Αριθμός τεμαχίων ανά παρτίδα 

12. Συνολικός αριθμός παρτίδων 

13. Ημερομηνία παράδοσης.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΑΓΡΟΤΙΚΗΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ ΑΛ. ΚΟΝΤΟΣ 

-♦- 

Αριθμ. 31205 (2) 

Έκτακτη οικονομική ενίσχυση σε ανέργους της 
επιχείρησης ΦΥΡΟΓΕΝΗΣ. 

Ο ΥΦΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν.δ. 2698/1953, όπως 
συμπληρώθηκε με το άρθρο 38 του ν. 2224/1994. 

5. Την υπ’ αριθμ. 2384/34/1.8.2006 απόφαση του Δ.Σ. 
του ΟΑΕΔ, που μας διαβιβάσθηκε από τον ΟΑΕΔ με το 
υπ’ αριθμ. Β123674/3.8.2006 έγγραφο του. 

6. Την υπ’ αριθμ. 80030/19.4.2006 Κοινή Απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(ΦΕΚ 501/Β/19.4.2006). 

7. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του 
ν. 2362/1995 (περί Δημοσίου Λογιστικού), αποφασίζουμε: 

Α. Εγκρίνουμε την καταβολή έκτακτης οικονομικής 
ενίσχυσης 800,00 € σε κάθε έναν από τους 51 ανέργους 
της επιχείρησης ΦΥΡΟΓΕΝΗΣ, με την προϋπόθεση να 
είναι άνεργοι κατά το χρόνο καταβολής. 

Β. Η συνολική δαπάνη ανέρχεται στο ποσό των 
40.800,00 € 

(51 άτομα χ 800,00 € = 40.800,00€). 

Γ. Υπόλογος διαχειριστής ορίζεται η προϊστάμενη της 
ΤΎ. ΑΜΑΡΟΥΣΙΟΥ του ΟΑΕΔ κα ΑΡΓΥΡΙΟΥ-ΔΑΡΔΟΥΦΑ 
ΠΑΡΑΣΚΕΥΗ. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641. Η δαπάνη από την παρούσα 
Υπουργική Απόφαση δεν βαρύνει τον Κρατικό Προϋπο¬ 
λογισμό, αλλά βαρύνει εξ’ ολοκλήρου τον Προϋπολο¬ 
γισμό του ΟΑΕΔ. 

Ε. Η απόδοση λογαριασμού γίνεται σε δύο (2) μήνες 
από την ημερομηνία λήξης. 

Στ. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 14307 (3) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Ευρυτανίας, για το έτος 2006. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις του άρθρου 2 παρ. 3 του ν. 2685/1999 
«Κάλυψης δαπανών μετακινουμένων υπαλλήλων εντός 
ή εκτός Επικράτειας και άλλες διατάξεις» (ΦΕΚ 35 
Α'), όπως συμπληρώθηκε με το άρθρο 25 παρ. 6 του 
ν.2738/1999 «Συλλογικές διαπραγματεύσεις στη Δημόσια 
Διοίκηση κ.λ.π» (ΦΕΚ 180 Α'). 

2. Την υπ’ αριθμ. 2320/11.2.2006 απόφασή μας «Ανώτα¬ 
το όριο επιτρεπομένων ημερών κίνησης εκτός έδρας 
υπαλλήλων υπηρετούντων στη Ν.Α. Ευρυτανίας για το 
έτος 2006 και εφεξής», όπως ισχύει. 

3. Το υπ’ αριθμ. 2891/1.8.2006 έγγραφο της Ν.Α. Ευρυ¬ 
τανίας (Δ/νση Τεχνικών Υπηρεσιών). 


4. Την ανάγκη αντιμετώπισης εκτάκτων γεγονότων, 
κατά το τρέχον έτος 2006, λόγω θεομηνιών, κατολισθή¬ 
σεων, χιονοπτώσεων κλπ, που αποτελούν συνήθη φαινό¬ 
μενα για το Νομό Ευρυτανίας καθώς και την επίβλεψη 
της συντήρησης και αποκατάστασης του οδικού δικτύου 
και διάνοιξης οδών από κατολισθήσεις και δεδομένου 
ότι οι υπάλληλοι της Δ/νσης Τεχνικών Υπηρεσιών της 
Ν.Α. Ευρυτανίας εξάντλησαν το όριο των 120 ημερών, 
αποφασίζουμε : 

Αυξάνουμε καθ’ υπέρβαση του ανωτάτου επιτρεπο- 
μένου ορίου, τον αριθμό ημερών εκτός έδρας για το 
έτος 2006, των υπαλλήλων της Δ/νσης Τεχνικών Υπη¬ 
ρεσιών της Ν.Α. Ευρυτανίας, οι οποίοι θα μετακινηθούν 
εκτός έδρας για την αντιμετώπιση εκτάκτων γεγονότων 
λόγω θεομηνιών, κατολισθήσεων, χιονοπτώσεων κλπ. 
ως εξής: 

(1) ΤΕ Ηλεκ. Μηχανικών 

(1) ΠΕ Πολ. Μηχ. 

(4) ΔΕ Εργοδηγών 

(2) ΔΕ Εργοδηγών 

(5) ΔΕ Χειριστών (προωθητήρ.) 

(3) ΔΕ Χειριστών (διαμορφωτ.) 

(6) ΔΕ Οδηγών 

(1) ΔΕ Τεχνίτη Οχημάτων 

(2) ΥΕ Εργατών, κατά 80 ημέρες. 

Η πρόσθετη δαπάνη υπολογίζεται σε 26.000 € και θα 
βαρύνει τον προϋπολογισμό της Ν. Α. Ευρυτανίας (ΚΑΕ 
07 Π - Φορέας 072). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 22 Αυγούστου 2006 
Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΑΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΙΥΙΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή εά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ το ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίηΐΒΓΠθΙ : Ιι«ρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηίβτηβί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουπχ ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήοιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοπιοί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίτίΙρ://νννννν.θ1.9Γ - 6-ΓΠ3ίΙ: »/θΙ)Γη35ΐ6Γ@β1.5Γ 















